

# Илдар Халиков Түбән Идел бассейны сулыгы идарәсе җитәкчесе белән очрашты

*25.03.2014*


Бүген Татарстан Премьер-министры Илдар Халиков Түбән Идел бассейны сулыгы идарәсе җитәкчесе Анатолий Быков һәм Әстерхан өлкәсе Хөкүмәте җитәкчесе урынбасары Олег Полумордвинов белән очрашты.


ТР Хөкүмәте йортында узган очрашуда республиканың экология һәм табигый ресурслар министры Артем Сидоров катнашты.


Очрашу барышында анда катнашучылар Татарстан территориясендә урнашкан Түбән Идел бассейны сусаклагычында су күләмен көйләү мәсьәләләре буенча фикер алышты. Илдар Халиков сүзләренчә, су ресурсларыннан рациональ файдалану мәсьәләсендә барлык субъектларның да мәнфәгатьләрен исәпкә алу мөһим, ә Түбән Идел бассейны идарәсе бу мәнфәгатьләрне үзара көйләүдә зур роль уйный.


*ТР Президенты матбугат хезмәте. Михаил Миронов*
Илдар Халиков Түбән Идел бассейны сулыгы идарәсе җитәкчесе белән очрашты